Tämä naksuu. Kirjaimellisesti naksuu.
Jos sitä liikuttaa, se naksuu.
En tiedä, tuntuu vähän murtuneelta.
Se on rikki.
Käsivammat ovat aina hankalia.
Vamma on nivelessä...
JULIAN DALBYN ÄÄNI PÄÄVALMENTAJA
...ja murtumaa pahempi,
sillä parantuminen kestää kauemmin.
Se vaatii leikkausta,
ja edessä on harjoittelutauko,
suunnilleen 12 viikoksi.
12 viikkoa? - Kyllä.
Mies, joka on niin tarkka treenaamisesta,
kuinka hän pärjää kuntoutuksessa ja sivustakatsojana?
Totta puhuen, taistelen masennusta vastaan päivittäin.
Taistelen itseni kanssa, tiedäthän?
Sitähän taistelee itseään vastaan. Vastustajaa ei ole.
Oma itse vastaan oma itse.
Urheilijalle, kaltaiselleni, se, ettei voi treenata -
tai jos tavoitteita ei ole, se on vaikeaa,
mutta on oltava vahva, sillä muut ovat tehneet sen,
joten niin aion minäkin.
Uskoin aina mielessäni, että palaisin.
Enkä vain palaisi, palaisin parempana kuin kukaan koskaan.
REALISMIA KEHIIN
TOUKOKUU 2019
Sinun on oltava tosi varovainen.
Ajattelin jopa, että pitelisin sitä näin.
Niin.
Ainakin niin suojaisin peukaloa.
Näin on riskinä, että laitan peukalolle liikaa painetta,
jos väsähdän.
Et treenaa soutajaksi,
yrität vain treenata sillä laitteella.
Jos haluat tehdä niin, se...
Conor ei ole mies, joka istuskelisi toimettomana -
vaikka niin käskettäisiin.
Joten lähes suoraan sairaalasta päästyään -
hän suuntasi salille treenaamaan.
Miltä käsi tuntuu, Conor? - Ihan hyvältä.
Ei huonolta. Kiusaa vielä.
Viikko oli raskas.
Yhtenä viikkona se tulehtui.
Antibiootteja ja hiton... Se oli hiton raskas viikko, se.
Olin pohjamudissa, tiedäthän?
Kaikki on hyvin ja sitten huonosti,
ja joutuu taistelemaan.
Conor on ailahtelevainen, häntä pitää vain osata lukea.
Joskus häntä täytyy pidätellä -
tai muuten hän on siellä liian kauan tai tekee liikaa.
Tämä on yksi riesa kaikille.
Käpälä rampana. Kuin leijona ilman käpälää.
On ollut rankkaa, pari hiton...
En tiedä mitä mielentilalleni käy.
Paljonko pelistäsi on henkistä ja paljonko fyysistä?
On se varmaan täysin henkistä...
Sen sanotaan olevan 90 % henkistä, 10 % fyysistä,
minusta se on vain henkistä.
Kaikki on illuusiota,
mieli luo ne jutut, ja se...
Mieli on voimakas,
ja opettelen sitä vasta,
joten mikä minua estää?
Lapsena huomasin hermostuvani.
Istuin alas ja analysoin niitä tunteita -
ja mietin, että koinpa juuri oudon tunteen,
ja lopulta se oli, mikä minut vei kamppailulajeihin.
Niiden tunteiden hallinta.
Silloin innostuin.
Aina kun menin nyrkkeilysalille,
tunsin vatsassani perhosia kuten silloin,
ja mietin: "Kyllä, nyt alkaa tuntua mukavammalta."
Nyt tunnen niitä enemmän.
Pääsen enemmän sinuiksi niiden kanssa.
Siksi haen aina sitä tunnetta.
Nyt ottelen MGM Grandilla. En piittaa paskaakaan.
Se osoitti minulle, että mieli on voimakas asia.
ELOKUU 2019
Croia Mairead, kastan sinut -
Isän... - Hyvä tyttö.
...ja Pojan -
ja Pyhän Hengen nimeen.
Aamen.
Hyvä tyttö.
Pieni tyttö, tämä on kaikki sinulle.
Kaikki on sinulle, pieni tyttö.
Tein sen ja siihen laitettiin kaksi metallilankaa.
GUNNAR NELSON OTTELIJA SBG-TIIMISSÄ
Kipsi poistettiin liian pian.
Liikutin sitä varjonyrkkeillessäni -
ja langat irtosivat. Joten piti mennä uusiksi.
Ei se ole paha. Siihen vain menee aikaa.
Conor oli kuin hyvän terveyden perikuva.
ARIEL HELWANIN ÄÄNI MMA-TOIMITTAJA
Hänen käsivammansa -
oli kuin merkki haavoittuvaisuudesta,
tämä mies onkin ihminen.
Olin kuullut silloin,
että hänelle aiottiin buukata ottelu,
ja uskon käsivamman pilanneen sen.
Puhuttiin siitä, milloin hän voisi taas otella.
LOKAKUU 2019
Olin loistokunnossa ennen käsimurtumaa.
Hyvässä kunnossa, taistelukunnossa.
Vedin pari hyvää kierrosta 18 unssin hanskoilla.
5 KUUKAUTTA KÄSILEIKKAUKSEN JÄLKEEN
Upouusi. Joten... - Queally?
Queallyn kanssa. En ole huonossa kunnossa.
Kun on yleisöä ja kaikkea, se...
Sitä haluan ja tarvitsen,
päästä tositoimiin, ymmärräthän?
Julkistatko ottelun?
En ole... Olisi hiton hienoa julkistaa ottelu.
En tiedä miten pelata.
Mietitään asiaa.
Otetaan pari päivää, haluan miettiä.
Melkein haluaisin hyväntekeväisyysottelun.
Jos en saa haluamaani harjoitusottelua.
En välttämättä piittaa rahasta.
Se oli tekosyy Frankie-juttuun.
Tämä on suurempaa.
Haluan sen sesongiksi.
Ottelen Frankien kanssa -
ja sitten ihan sama kenen kanssa,
vaikka vuoden 2020 alussa ja jatkaa sitten sesongilla.
Kuten aina -
ennen kuin palkintopolitiikka tuli kuvioon.
Tiedätäkö mitä meinaan?
Katsotaan mitä tapahtuu.
Kolme, kaksi, yksi, nyt.
DANA WHITEN ÄÄNI UFC:N PUHEENJOHTAJA
Annamme kaikkien Conorin otteluiden tapahtua,
divisioonan pelata loppuun,
ja kun Conorin ottelu lähenee,
katsotaan, miltä näyttää.
Katsomme, mikä voisi pilata -
haluamamme ottelut.
Vammat, sopimusneuvottelut -
ja kuuluisuus.
Tietyssä pisteessä -
on tienannut tukun rahaa.
Tarjolla on muitakin mahdollisuuksia -
kuin otteleminen.
Ja Conorilla on aina -
menossa jotakin kiinnostavaa ja uutta.
MAINOSKIERTUEEN 1. PÄIVÄ
Ei väliä minne tässä maailmassa menee,
kaikki ovat kuulleet McGregorista.
Conor on yksi historian suurimmista urheilutähdistä -
ja hänen avullaan lajista on tullut maailmanlaajuinen.
Olla seksisymboli...
Seksisymboli?
Sinusta puhutaan.
Conor McGregor on täällä!
Uskomatonta oikeasti nähdä sinut täällä.
Paljon kiitoksia. Arvostan tuota.
Olet siinä!
Syytetään mokista kloonia.
Olet niin mukava ja rauhallinen.
Millainen olet oikeasti?
Käytökseni ja asenteeni reagoivat -
ympäristööni, tiedäthän?
Jos kalenterissa on ottelu,
joku valmistautuu iskemään minua kasvoihin,
käytökseni on erilaista.
Nyt olen rennossa ympäristössä,
tässä ne ovat, todelliset kasvoni, voisi sanoa.
Mikä on seuraava ottelusi?
Julkaisemme sen todella pian,
emme ihan vielä, mutta varmasti tämän matkan aikana -
teemme ilmoituksen, siihen tähtäämme.
Siinä se. Paljon kiitoksia.
Kiitos. Conor signeeraa lahjoja.
Hän vangitsee maailman huomion ja mielikuvituksen.
Hän vetää ihmisiä puoleensa, sillä hän on kuin pyörremyrsky -
täynnä vetovoimaa, menestystä, innostusta ja hauskanpitoa.
Fanisivut...
Niitähän on tietenkin miljoonia.
McGregorin kasvot. - Kuningatar Dee Devlin.
Kuningatar-Devlin!
Niitä on hitto miljoonia.
Mutta rakastamme niitä, eikö?
Olemme fanisivuilla,
olimme Kiovassa, minä ja Dee,
ja tulimme sinne junalla.
Kauanko hän on ollut täällä? - Tuli aamulla.
Hei, miten voit? Hyvin, entä itse?
Kuinka voisi olla inspiroitumatta? Hänen puhetapansa,
vaatimaton tausta, putkimiehen oppipoika,
ja sitten hänestä tulee urheiluhistorian suurin tähti.
Hän uskoi siihen ja toteutti sen tahdonvoimallaan.
Joten, kukapa ei eläisi innokkaasti sen kautta?
Ekassa kamppailulajiottelussani -
olin 17-vuotias.
Eli 17. Te olette 10,- 11- ja 12-vuotiaita.
En vielä edes harjoitellut, ja onnistuin -
kovalla työllä, keskittymisellä,
ja minusta tuli UFC:n mestari useassa eri sarjassa.
Teillä on jo etumatkaa.
Kunhan keskitytte, vain taivas on rajana.
Kaikkea hyvää ja on kunnia olla täällä.
Muistan, kun olin Irlannissa,
luokse tuli lapsia ja kysyin miksi -
he pitivät hänestä.
Sanoivat hänen olevan samasta paikasta kuin hekin,
ja hän antoi heille toivoa menestymisestä maailmassa.
Mahtavaa, eikö olekin? Jessus, jätkä.
Tämän todistaminen löi minut ällikällä.
Kaikkea hyvää.
Sijoitamme tulevaisuutemme. - Aivan.
Ilman muuta.
Tosi hyvä, kaverit.
Conorissa on se,
että häneen solmii tunnesiteen,
ja sitten hän vie mukanaan vuoristorataan.
Hän tuo liikettä mukanaan.
Ja sen liikkeen näkee,
ja näkee yhteyden, jonka hän luo.
Ei voi olla rakastumatta siihen liikkeeseen.
Hänessä on sitä jotain. Niin ei tapahdu usein.
Siinä kaikessa on jotakin vetovoimaista.
Haluaisin esitellä Conor McGregorin!
MAINOSKIERTUEEN VIIMEINEN PÄIVÄ
On todella hienoa olla täällä,
ja minulla on uutisia teille ja koko maailmalle.
Haluaisin ilmoittaa yleisölle,
että pahamaineisen Conor McGregorin paluu tapahtuu 18. tammikuuta -
T-Mobile -areenalla Las Vegasissa, Nevadassa.
Kysy UFC:ltä, kuka vastustaja on,
minä en piittaa paskaakaan.
Käyn koko pelaajaluettelon läpi -
kuin moottorisaha voissa,
voitte olla varmoja.
Conor McGregorin paluu.
Juuri se pahamaineinen palaa takaisin -
tammikuun 18. päivä kohdaten Donald Cerronen. UFC...
Conor ja Cowboy. - Voi paska!
Tulossa. - Kerro päivämäärä.
Cowboy Cerrone on vastustajana -
Conorin ekassa esiintymisessä -
sitten UCF 229:n häviön Khabib Nurmagomedoville.
Yllättävää, että se on Cowboy. Hän on hyvä ottelija,
siitä ollaan yhtä mieltä, sekä legenda,
muttei tasoa, jolla McGregor yleensä ottelee.
Mielestäni Donald voi voittaa,
mikäli saa Conorin kaadettua.
McGregor. Hän ei ole otellut 12 kuukauteen,
hävisi 204:n luovutuksella...
Conor on nopea ja ovela. Kuten Cowboykin!
Mitä mieltä McGregorista ennen ottelua?
Minulla on enemmän aseita kuin hänellä,
hän työstää kaikkea, olemme molemmat valmiita.
Cerrone on aina uhka.
OWEN RODDYN ÄÄNI ISKUVALMENTAJA
Hän on lajin veteraani. Hän kasvaa otteluun.
Vau, ja Cerrone yrittää lukita käsivarren -
saadakseen luovutusvoiton.
Siinä se on!
Hän on kova kuin kivi, taidokas,
pohjustaa hyvin ja on ovela.
Siinä se! Se on ohi. - Tyrmäys potkulla päähän.
Vakaa kaikessa.
JOHN KAVANAGH’N ÄÄNI MMA-VALMENTAJA
Hyvä kolmiopeli selältään.
Jaloillaan taitava potkunyrkkeilijä.
Eikä unohdeta hänen voittojaan -
huipputason kilpailijoista.
Hyvänen aika!
Ilkeä potku päähän Cowboylta.
Hän on voittaja. Hänellä on voittajamentaliteetti.
Kaikkien aikojen johtaja voittaa!
UFC:N HISTORIAN KAIKKEIN AIKOJEN JOHTAJA
10 VIIKKOA MCGREGOR VS COWBOY -OTTELUUN
Se oli lepopäivä. Hellitin kaasua hieman.
Levon jälkeen minä -
annoin ruoan sulaa, valvoin myöhempään.
Se vaikutti seuraavaan päivääni -
kun heräilin, sillä en nukkunut paljon,
ja yritin ottaa sitä takaisin.
Sessioiden jälkeen minä... Jos en...
Jos en sitoudu sessioiden jälkeen,
vaikuttaa se kaikkeen lumipalloefektinä.
Yksi päivä kumoaa viikon edistymisen.
PHIL SUTCLIFFE NYRKKEILYVALMENTAJA
Otteluun asti...
Sanoin pojille,
että olen noin 75 %:sti -
täysillä mukana.
Salilla se on 100 %,
työskentelen niin kovaa kuin voin.
Sen ulkopuolella olevissa sipauksissa -
en ole täysillä mukana.
Älä ymmärrä väärin, olen hiton...
Aikaa on 10 viikkoa, parannan sitäkin -
ajankohdan lähestyessä, ei vaikuta.
Jep, tuplasäkki.
Tuplasäkki.
Conor on tietenkin minun ottelijani,
valmennan ottelijaa. Olen pitänyt häntä aina pikkuveljenä,
ja enempi olisi hyöytöntä,
ellei hän halua sitä, ellei se motivoisi häntä.
Halusin hänen todella nauttivan siitä.
Hyvää työtä.
Sitä olen todistanut nämä viime kuukaudet.
Hymy on taas kasvoilla, treenin jälkeiset keskustelut -
ja tekniikan tarkastelu.
Kaikki se, mistä hän sai iloa ennen -
on palaamassa vahvasti.
Uudestaan!
En vain ollut sitoutunut viimeksi.
Se johti vammoihin ja epäilyksiin mielessäni.
Pidä homma simppelinä. Tiedäthän?
Kun käyttää aikaa, se näkyy.
6 VIIKKOA MCGREGOR VS COWBOY -OTTELUUN
Hän tekee viisvitosia,
potkunyrkkeilyä kaadoilla...
OWEN RODDY ISKUVALMENTAJA
...kaikkien kanssa, jotka ovat Cowboyn kokoisia.
Kaikki korkeatasoisia potkunyrkkeilijöitä,
joten he pystyvät matkimaan häntä.
Katso heidän määräänsä.
Vähän liioiteltua,
heitä on joku miljoona.
En tarvitse kaikkia, odota nyt vähän.
Hän ei valmistaudu hakkaamaan Carronea,
vaan esittelemään kamppailulajeja.
Sen sijaan, että haluaisi kostaa, olla vihainen -
ja aggressiivinen ja satuttaa jotakuta.
Mielentila on aivan eri.
Kuin yö ja päivä ja siihen olemme palaamassa.
Hän on hyvin erilainen urheilija häviön jälkeen.
Osin se johtuu treeneistämme,
se on osa sitä, mutta sitä on haluttava.
Hän löysi sen halun.
Siksi hänen henkinen asenteensa -
ja lähestymistapansa ovat tällä kertaa paljon paremmat.
Treenaa sille asetetulla ajalla.
Mene nukkumaan tiettyyn aikaan.
Herää tiettyyn aikaan.
Älä jätä asioita tekemättä.
Siitä puhuin Arielin kanssa. Sanoin...
Tiesin mielessäni, sanoin, että "herää tiettyyn aikaan."
En herännyt siihen aikaan.
"Treenaa nyt." En tehnyt sitä.
"Älä syö tätä." Söin sitä.
"Älä juo sitä." Join sitä.
Ja se kaikki tunkeutuu henkiseen vahvuuteeni.
Kuin pieniä häviöitä. - Tismalleen.
Häviöitä voittojen sijaan. Ja se kulminoituu.
Sitä haluaa olla muualla.
Yritän ymmärtää itseäni -
paremmin kuin koskaan.
Sitä siirtyy leiristä, jossa on vihamielisyyttä kahden ihmisen välillä,
leiriin, jossa työtä tehdään rakkaudesta,
ja muistan, että Conorin otteleminen -
on parhaimmillaan, kun hän on sellainen.
Alkuaikoina, kun Conor aloitti ottelemisen,
hän ei potkunyrkkeillyt, ei paininut,
ei osannut jujutsua, mutta rakasti treenata.
Hän yritti aina kehittyä.
Yritti aina tulla teknisesti paremmaksi.
Ja lopulta hän sai kutsun Cage Warriorisiin,
ja Conorin tulokset puhuivat puolestaan,
kaikki ne uskomattomat tyrmäykset ja tekniset tyrmäykset.
Hän on pakkomielteisin koskaan tapaamani henkilö -
ottelemisen suhteen.
Kaikki elämässäni liittyy tähän.
En tee mitään muuta, ellei se liity ottelemiseen.
Se on mielessäni 24 tuntia vuorokaudessa. En mieti muuta.
Siitä tuli minulle ura, koska rakastan sitä.
Rakastan työtäni. Se on elämäni.
Irlanti!
Opin kaksi asiaa.
Yksi, kova työ kannattaa.
Ja kaksi, unelmat toteutuvat ja niin on tapahtunut.
Kahden sarjan mestari.
Pahamaineinen Conor... McGregor!
HUIPPULUPAUS CONOR MCGREGOR SOLMII UFC-SOPIMUKSEN
HUHTIKUU 2023
Hienoa nähdä Conor McGregorin -
astuvan Octagoniin.
Tämä on debyyttini UFC:ssä -
ja olen siitä innoissani.
Olen kahdeksan voiton putkessa,
yhdeksäskin kelpaa, mutten mieti sitä.
En juuri mieti sitä, pidän pääni kirkkaana.
Kuvittelen itseni sinne ja oloni on kotoisa.
Ja nyt mennään.
Siirtyy nopeasti Octagonin keskustaan.
Dublinilla mustat housut, Irlannin McGregor.
Katsokaa tuota kohokoukkua!
Pyrkii viimeistelemään homman!
Tämän vuoksi kaikki ovat puhuneet Conor McGregorista!
Se on ohi! Conor McGregor, jälleen voitto 1. kierroksella!
Vau!
Dana, 60 000, kulta!
Joku huutelee illan tyrmäystä.
Hyvää työtä. - Tervetuloa UFC:hen.
Kiitos paljon.
Kaikki se hypetys lienee aitoa.
Kun tapasimme, hänessä oli jotain,
jota monet kutsuvat "siksi joksikin."
Hänessä on tiettyä energiaa,
hän on jännittävä, hauska, sanavalmis, fiksu.
Tiesin heti, että tästä pennusta voisi tulla iso tähti.
Miltä se tuntui?
Kuvaile tunteita ottelun lopussa.
En tiedä mitä tapahtuu.
Kuulin vain 60 000 dollaria.
Mietin, mihin käytän rahat.
Viikko sitten sain toimeentulotukea,
tiedäthän?
Nyt voin käskeä heitä painumaan vittuun!
Conor, yksi kysymys.
Ennen Conorin UFC-debyyttiä -
Irlannissa kukaan ei tuntenut MMA:ta.
Skene oli todella pieni,
mutta Conor lumosi irlantilaiset.
Miksi oli tärkeää olla täällä?
Tiimiläisten tukena.
Oletko ylpeä avatessasi tien -
SBG- ja irlantilaisottelijoille?
Tietenkin. Sitä, että annan muille tilaisuuden -
tulla lavalle ja tehdä rahaa -
ja saada elannon, ei kukaan voi viedä minulta.
JAMES CALLAGHER MMA-OTTELIJA
Keskity, rauhoitu. - Lava on sinun.
Viitoitin tämän tien,
joten olen ylpeä,
ja kun kaikki on ohi,
ja lopetan urani,
ja näen nuoret, tuntemattomat tulokkaat,
jotka etenevät urallaan,
voin katsella sitä hymyillen,
sillä tein osani.
Tiimimme oli loistava jo ennen Conoria,
muttemme uskoneet itseemme.
Hyvä, Peter.
Kun Conor tuli mukaan, kaikki muuttui.
PETER QUEALLY TIIMITOVERI, MMA-OTTELIJA
Se oli meidän poikamme,
jos hän pystyi, miksemme mekin?
MMA ei olisi nykyisensä ilman Conoria.
Varsinkin irlantilainen MMA. - Kyllä! Juuri noin!
Meitä ei huomioitu ennen Conoria.
Se asetti maan valokeilaan,
ja hän tavallaan raahasi Irlannin mukaan skeneen.
Jes!
Olen hiton iloinen, tuossa on ahkera mies.
Ymmärrän sen.
Se mies ahkeroi.
Sitoutuu siihen koko elämällään.
Hiton ylpeä hänestä, vannon sen.
Ennen tätä emme olleet edes kartalla.
Nyt ei muusta puhutakaan.
Syleilen sitä, nostan trikolorilipun korkealle -
ja olen siitä ylpeä.
Miten voit? - Hyvin. Entä sinä?
5 PÄIVÄÄ MCGREGOR VS COWBOY -OTTELUUN
Papereita allekirjoitettavaksi.
Allekirjoitus ja päivämäärä tähän.
Ja vielä yksi.
AUDIE ATTARIN ÄÄNI MANAGERI
Tänään hän signeeraa viralliset julisteet, saa varusteensa,
mikä sävyttää koko loppuviikkoa.
Miten voit? Kiva nähdä. - Samoin.
HOLLY HOLM ENTINEN BANTAMWEIGHTIN MESTARI
Miten viikko menee? - Aina pientä taistelua.
Entä omasi?
Hoidossa on. Luojan kiitos!
Selviän kyllä. - Hyvä juttu.
Ammattilainen. - Anna mennä.
Conorilla oli paljon paineita Cerrone-ottelun alla.
Takana oli katastrofaalinen Khabib-ottelu,
pitkä tauko,
ja ihmiset ehkä pohtivat, että jos hän nyt mokaa,
vanha Conor on mennyttä.
Täydellistä.
Mutta hän pärjäsi hyvin.
Hän oli rauhallinen ja rento.
Hän vaikutti olevan zenin kaltaisessa tilassa ennen ottelua.
Rakkaat fanit Skandinaviassa,
katsokaa tämän lauantain UFC 246 -
Viaplayerista.
Nähkää pahamaineisen paluu.
Hola. Soy Conor McGregor. Nauttikaa UFC 246 aquí en Español.
Mitä mietit Cerronen kohtaamisesta?
Tästä tulee... Sori.
Tästä tulee... tosi jännittävä matsi faneille,
ja olen innoissani... Vihaan tätä osaa!
Vannon sen.
En pysty. Okei, uusiksi.
Sanoit kerran, että meidät määrittelee se,
kuinka hyvin pääsee ylös, kun kaatuu.
Pitääkö se yhä paikkansa kohdallasi?
Tietenkin. Olen tehnyt monta paluuta -
heti Diazille häviön jälkeen,
ja todistin kaikille, näytin,
mihin täysin keskittynyt Conor kykenee.
Joskus, kun saan kaiken,
on siitä luovuttava halutakseni sitä taas.
Ehkä olen nyt siinä pisteessä.
Olen hyvässä pisteessä.
Saan tämän, enkä usko luopuvani siitä.
Olen keskittynyt taitoihin,
omaan sisimpääni, se tuntuu tosi hyvältä,
rauhallisemmalta.
Lähestyn tätä kuin kautta,
eli Donald on eka ja luvassa on monta muuta.
Odotatko kohtaamista? - Ehdottomasti.
Hyvä päästä sinne -
ja antaa innostuksen kohota.
Conor, aloitan sinusta.
Energiasi ovat erilaiset tällä viikolla.
Joskus elämässä on koettava jotakin -
tajutakseen, mikä on tarpeen, ja minä...
Käänsin uuden lehden.
Tunnen itseni yhä samaksi nuoreksi mieheksi,
mutta en tiedä, olen niin aito kuin voi olla,
kuin yhtiön slogani.
Reagoin tilanteen vaatimalla tavalla.
Kunnioitan häntä,
ja vaikka verta tuleekin vuotamaan -
tammikuun 18. päivä,
se ei ole vihamielistä.
Ja mitä Mystic Megin ennustukseen tulee, se on tyrmäys.
Cowboy, monet sanovat,
että pidät siitä, kun vihamielisyyttä ei ole. Onko sillä merkitystä?
Ei ole. Olemme ammattilaisia.
Miksei Conor voisi istua täällä tällaisena?
Helvetin hienoa.
Te ette saa klikkiotsikkoanne,
mutta miehenä, nostan hattua hänelle täällä olosta.
Hienoa, kiitoksia.
Conor, kerroit suunnitelmasi vuoden 2020 kaudelle,
kuten sanoit.
Kaikki hyvin, valmiina otteluun -
kaikissa painoluokissa, sarjoissa.
Muodostakaa jono, saatana.
Olo on hyvä. Energinen, kevyt, nopea,
tarkka ja täsmällinen.
Joten aloitan UFC:n vuoden 2020 isosti.
OTTELUILTA
Milloin vuoroni on, klo 22?
Luulen niin.
Katsotaan, saadaanko selvyyttä tarkasta ajasta.
Yleensä he kertovat, että vuorosi on...
Missä kätesi ovat?
Isi ottelee tuolla tänä iltana.
Vau, eikä! - Vannon sen!
Annan hänelle saappaasta.
Joo, ja sitten pum!
Joo! - Joo!
Teemme sen! - Niin teemmekin!
Ottelemme telkkarissa. - Kyllä. Pam!
Sano: "Onnea matkaan, isi!"
Mennään, isi! Anna suukko.
Heippa. - Nähdään!
Nähdään kohta!
Onnea, isi. Nähdään. - Kiitti, Kathy.
Nähdään. - No niin. Pidä hauskaa.
Tuliko surku?
Tarvitsen tukesi, kamu.
Nähdään pian, kamu.
Katsotaan se, kun palaamme.
Katsotaan ottelu, kun tulen.
Buzz Lightyear auttaa minua, eikö?
Ei se mitään, isin on mentävä. Isillä on töitä.
Mennään.
Carrone-ottelussa hän piti taas hauskaa.
Kun Conor -
nauttii haasteesta, hän antaa parastaan.
Kun hän elää hetkessä, ei tunteile,
lukee peliä ja vastustajaa -
ja löytää iskut.
Silloin kukaan ei mahda Conorille mitään.
Tuntuu hyvältä. Energiseltä.
Minulla on rutkasti energiaa.
Conorin ura on paikassa,
missä kyse on perinnöstä ja niistä hetkistä,
joista hän haluaa tulla muistetuksi.
Vaikka hän onkin jo legenda,
mikäli päättäisi lopettaa nyt.
Mutta hän ei ole sellainen.
Kun hänet näkee keskittyneenä, kunnianhimoisena,
niin läsnä ammatissaan,
se johtuu hänen särmästään ja palostaan -
ja halustaan voittaa,
ja onnistua saamaan haluamansa.
Meidän vuoromme.
Uskoitko voivasi nousta räjähdysmäisesti -
skeneen, kuten olet tehnyt?
Jos en olisi, niin ei olisi käynyt.
Oli pakko uskoa ja tuntea.
Oli pakko uskoa, jotta se tapahtuisi.
Totta hitossa nousin.
Mitä tapahtuu, jos häviät?
Se on poissa laskuista, en ajattele sitä -
hetkeäkään.
Onko aivoissasi lukittu kassakaappi,
joka ei aukea?
En tiedä. En ole neurologi.
En vain näe tai tunne sitä.
Kun kaiken kokoaa yhteen,
ei pelkkiä punnituksia ja otteluita -
ja niitä muita juttuja,
kukaan ei ole minua parempi.
Oi!
Aikainen pääpotku McGregorilta!
Cerrone suojaa! Cerrone on maassa!
Cerrone yrittää selviytyä, aikaa kulunut 30 sekuntia.
Conor McGregor!
Liian helppoa! Vau!
Vau. Vau.
Alle minuutti -
ja Conor McGregor ilmoittaa paluunsa -
suunnilleen maksimimäärällä tyylipisteitä.
Voittaja teknisellä tyrmäyksellä,
pahamaineinen Conor...
McGregor!
Voi luoja, en voi...
Tiedätkö, mitä hän sanoi viime viikolla?
"Luulevat voittavan pääpotkulla..."
DEE DEVLIN MORSIAN
...mutta minä tyrmään hänet niin." Vannon.
Onnea, mestari.
Anna tulla, helvetin legenda!
Jes!
Kaikki ne nyrkkeilyharkat.
Iskin häntä olkapäähän!
Muistatko?
Muistatko Yhdysvalloissa?
Käänsit selän ja sanoin: "Älä mene."
Meni kiireellä.
Oikein hyvä, mutta kiirehdin lopun.
Se oli loppu ja ajattelin:
Sitten odotit hetken.
Niin odotin.
Sanoin hänelle sen.
Se on hillintää, ei muuta.
Mitä se on?
Jotakin häkin ulkopuolista.
Etten ollut sellainen.
Yleensä olisin vain sopeutunut.
Helvetin vau!
Oikeasti, helvetin vau.
Lauantai-iltaisin on saatava ihmiset -
sanomaan: "Voihan hitto", ja lopputuloksesta välittämättä -
jokainen Conorin ottelu on sellainen.
Onko kukaan muu yhtä yllättynyt tuosta?
Olenko ainoa koko paikassa,
joka ei odottanut sitä? - Kiitti, kamu!
En odottanut sitä.
Luulin siitä tulevan sotaa.
Entä ne olkapäätyönnöt, mitä ne ovat?
Pum, siitä sai.
Hän on hidas aloittamaan, mutta jessus.
Se oli hullua.
Koko hiton areena oli näin...
Koko paikka. Voihan hitto.
Hyviä aikoja.
Conor, onneksi olkoon.
Kaiken sitten Khabib-ottelun kokemasi jälkeen,
pystytkö kertomaan, mitä tämä tarkoittaa sinulle?
Kova työ palkitaan, tiedäthän?
Olen sama ihminen kuin ennenkin.
Sitouduin, ahkeroin ja ansaitsin sen.
Olemme kaikki samanarvoisia.
Kaikki riippuu ahkeruudesta ja sitoumuksesta,
ja olin sitoutunut tähän,
ja edustan ylpeänä tiimiäni ja työtämme.
Voisiko sanoa, että olet tunteikas?
Tietenkin, tämä on tunnepeliä.
Tunteiden vuoristorataa, vähän enemmän nyt -
kaiken minun ja tiimini kokeman jälkeen.
Mukavaa päästä takaisin sinne minne kuulumme.
Kiitollinen niille, jotka pysyivät vierelläni -
näinä vaikeina aikoina, ja tämä on heille.
Hyvin tehty, kaveri. Hieno ottelu.
Irlantilainen voitti taas.
Kyllä. Kiitos. Arvostan teitä.
Kerro tunneryöpystä.
Lopussa... - Peli on villiä.
Psykologista vuoristorataa.
Tiedäthän, se...
Tämä ala on jokaisen pennin arvoista...
Hyvä pörinä.
Conor, onnea tämän iltaisesta voitostasi.
Kiitoksia. Arvostan tuota.
40 sekuntia. En usko monen odottaneen sitä.
Selkeästi jokin muuttui sitten Khabib-ottelun?
Vain sitoutumiseni. Tuntui kuin epäkunnioittaisin -
minuun uskovia ja minua tukevia ihmisiä -
ja se johti minut uudelleenkeskittämään itseni -
ja pääsemään takaisin.
Jos saisit valita seuraavaan iskusi nyt,
kenet ja milloin,
onko mielessä jotakin?
Vastustajalla ei ole väliä. Olen valmis.
Juhlin tänä iltana,
relaan lasteni kanssa huomenna, näytän juniorille ottelun telkusta,
katsotaan mitä hän tuumii,
ja sitten takaisin treeneihin.
Valmiina, kulta? - Jep.
Olet saapunut päämäärään, joka on vasemmalla.
Mikä tahansa. Jos haluat olla keskellä...
Vruum, vruum. - Jee, mestari!
Jes!
Katso, alligaattori.
Näetkö sen, kamu?
Näetkö? - Näetkö? Katso!
Krokotiili.
Katso, miten liikkumaton.
Cerrone-ottelu oli hänen tapansa vapahtaa itsensä.
Nollata kaikki,
ja se oli saumatonta, hän suoriutui saumattomasti.
Hän tuli takaisin ilman naarmuakaan.
Se oli kaunista, ja sitä kyllä tuntee -
paineiden hieman kertyvän ja sitten ne helpottavat.
Se ottelu oli kaikkinensa upea,
kaunista katseltavaa, katsoisin sitä kaiket päivät.
Tuolla! - Joo, se liikkuu!
Suoraan kohti venettä. - Hyvä luoja!
Tulee suoraan kohti venettä!
Näen, mitä se tekee päällään.
Alligaattori. - Niin.
Mikä se on, Conor? - Alligaattori.
Alligaattori. Pidätkö siitä?
Katso, alligaattori.
Oho!
Relaa, katson vain, miten se reagoi.
Minä hallitsen tuota.
Katso! Näetkö?
Minähän sanoin. Otti askeleen taaemmas.
Menehän, poika.
Kyllä!
Se lähtee, menee pinnan alle.
Menee pinnan alle.
Conor nautti siellä.
Ja sen näki suorituksessa.
Näki, kuinka nopeasti hän hajotti Cerronen.
Tuntui, että onnistuimme.
Energia ja treenaus oli täydellistä,
ja tuntui siltä, että tätä menoa -
olisimme taas huipulla ja edessä olisi suurempia asioita.
STRAIGHT BLAST -KUNTOSALI IRLANNIN PÄÄMAJA
MAALISKUU 2020
Sanotaan, tämä on kontaktilajien loppu.
Kukaan ei enää pelaa rugbya tai halua painia.
Tämä tappajatauti, joka tuntuu muuntautuvan -
ja valtaavan kaiken.
Carrone-ottelun jälkeen oli puhetta välisarjasta -
ja sen mestaruusotteluista.
Ja se olisi käynyt helposti.
Pandemia iski, salit suljettiin.
Ottelut peruttiin.
Se oli vaikeaa.
Ristiriitaiset ajatukset pystyi näkemään,
mutta me jatkoimme,
kuljimme eteenpäin.
HUHTIKUU 2020
Emmehän me tuota ota?
Otamme valkoiset? - Okei.
Valkoiset ovat liian yleisiä. Parempi näillä.
Visualisoin aina, miltä antaminen tuntuisi.
Niille, jotka antoivat minulle.
Miltä se tuntuisi.
Unelmoin aina vain ilmestyväni: "Tässä!"
Se antoi aina hyvän tunteen.
Tämä on eka toimitus, Connollyn sairaalaan.
Olin kaksi kertaa peräkkäin siellä -
vasemman käpäläni takia.
Paljon kiitoksia.
Yksi kaikkien puolesta. - Hyvä mies.
Nyt on hyvä olla takaisin ja antaa takaisin.
Nyt voin tehdä sen, mistä olen unelmoinut,
korvata niille, jotka auttoivat minua.
Se on velvollisuuteni,
niiden, joihin se ei vaikuta -
tai jotka pystyvät auttamaan.
Paljon kiitoksia. - Ilo auttaa.
Vielä yksi, anteeksi.
En tiedä, montako viikkoa on mennyt,
olen vain ihminen, mokaan välillä,
ja treenasin kovaa,
eikä siitä voi irrottautua heti.
Voin melko hyvin, ja tämä on ollut hyvä itsetutkimuskokemus.
Conor mukavassa rahatilanteessaan -
pystyi sanomaan: "Nähdään."
Hän halusi yhä treenata, osallistua.
Ja se antaa toivoa, mikä antaa rohkeutta,
tarkoituksen.
Kukaan ei tiennyt milloin tämä päättyisi.
Mutta sitten Dana puhui, että työstämme asioita.
Jokaiseen ongelmaan on ratkaisu,
ja työni on löytää ratkaisu,
kun ongelmia ilmenee.
Kyljen kääntäminen, lopettaminen, piileskely,
ne eivät ole osa minua.
KESÄKUU 2020
Suuria uutisia, UFC:n puheenjohtaja Dana White -
ilmoitti, että UFC 251 järjestetään 11. heinäkuuta -
Fight Islandilla.
Vain Dana White voisi keksiä sen.
Fight Island oli ainoa oikea kupla,
joka oli olemassa koronan aikaan.
Toimme ihmisiä saarelle ja he olivat siellä -
viikkoja kaukana muista,
heitä testattiin, ja astuimme todelliseen kuplaan,
josta kukaan ei lähtenyt ennen kotiinpaluuta.
Puhuimme silloin kaikille,
sillä on tarjottava kolme ottelua vuodessa.
He voivat kieltäytyä.
Puhuimme kaikille, myös Conorille.
Hyvä nähdä sinut kunnossa.
Kontaktitreenistä on aikaa.
Meiltä löytyy sparrausta.
Aloitetaan sessio, nähdään tilanne.
Ei nyt. - Niin, ei nyt.
Kuten sanoin lääkärille, saat etsiä paikkasi.
Tämä on eka kertani salilla.
Sitä tarkoitan, etsi paikkasi.
Kun korona tapahtui, pääsin elämäni parhaaseen kuntoon.
Se kannusti minut keskittymään,
työskentelemään, ja nousin jopa -
edellistä leiriä ylemmäs.
Sitten pidin aktiivisen lepoviikon.
Joutilas... Piru... Mikä se sanonta on?
Mikä se on? - Piru keksii laiskalle töitä.
Piru keksii laiskalle töitä ja niin kävi minulle.
Syöksyin takaisin siihen kuoppaan.
Mutta sitten ryömin taas ulos,
ja menin edestakaisin.
Ja niin on ollut siitä asti.
Yritimme kovasti pysyä aktiivisina.
Se alkoi Cerronesta.
Ajattelimme, että Conor alkaisi otella -
pari kertaa vuodessa, mikä on hyvä tahti -
mitä osallistumisaktiviteettiin tulee.
En tiedä, mitä tulee tapahtumaan.
He eivät ole lähestyneet minua lainkaan!
Eivät ole tulleet lähellekään.
Anderson, Masvidal, Usman.
Ei kukaan heistä.
En voi sanoa, mitä he ajattelevat.
Tosiasia on, että Conoria ei buukattu, ei pidetty aktiivisena -
monista pyynnöistämme huolimatta,
vaikka he tiesivät halumme pysyä aktiivisina.
Kuinka vaikeaa on istua sivussa -
ja katsella muiden ottelevan?
Katselen niitä upeita kisoja, ja itse vain istun siinä.
Se oli ehdottomasti rankkaa.
Ottelen ketä tahansa vastaan. Kulmamiestäni,
valmentajaani, tiimiläisiäni.
Joo, tappelen kanssasi nyt heti,
mutta pidän mielen positiivisena ja olen iloinen,
koska miksei? Mitä muutakaan...
Murehtimisesta ei seuraa mitään hyvää,
eikä itsesäälistäkään,
vaikka olen sitä kokenutkin.
Pysyn myönteisenä, jatkan eteenpäin, kaikki järjestyy.
Sulje ovi, soita kelloa.
Olen siinä kaikkia parempi.
Joten pysykää kuulolla.
Tekstitys: Heidi Lamlih